Abelleira, Muros

Santo Estevo de Abelleira é unha parroquia que se localiza no leste do concello coruñés de Muros, na comarca de Muros. Segundo o INE, en 2024 tiña 464 habitantes (234 homes e 230 mulleres) distribuídos en 22 entidades de poboación, o que supón unha diminución en relación ao ano 1999 cando tiña 647 habitantes e un aumento de 12 habitantes en comparación co anterior ano na serie.

 Serie de poboación 
+AnoHabitantes200062520055742010569201551320204682024460

 Economía 
A economía dos habitantes de Abelleira baséase principalmente na pesca, no marisqueo, na explotación agroforestal e no turismo nos meses de verán. A numerosa poboación emigrante que retorna á parroquia durante o verán tamén participa positivamente na economía do lugar.

 Xeografía e lugares de interese 
A parroquia de Abelleira está situada arredor da enseada de Bornalle, na desembocadura do río Rateira. Atópase rodeada por terreo escarpado por Norte (Torea), Leste (Tal e Esteiro) e Oeste (Serres e Sestaio), o que fixo que historicamente a súa vía de comunicación principal fose o mar. É atravesada pola estrada AC-550 de Leste a Oeste e por diversos regos e regatos de Norte a Sur, salientando entre eles o devandito río Rateira.  

Abelleira conta con numerosas rotas de senderismo, entre as que se atopan a rota á Pedra do Cadro ou parte do Camiño de Santiago da Ría de Muros e Noia e varias praias, entre as que se atopan: Ventín, Liñares, Area Triga ou Bornalle. 

A igrexa principal da parroquia, de estilo neoclásico e construída en pedra do país, data do Século XVII. 

 Galería de imaxes 

 Lugares e parroquias 
 Lugares de Abelleira 

 Parroquias de Muros 

 Notas  

 Véxase tamén 
 Outros artigos 
 Lugares de Muros

 Ligazóns externas 
 Abelleira.info

Categoría:Parroquias de Muros
Categoría:Parroquias de Galicia baixo a advocación de santo Estevo